Taksony (település)

Taksony () Dunamenti nagyközség Pest vármegyében, a Szigetszentmiklósi járásban, a budapesti agglomerációban. Népszerű horgász-, csónakázó- és nyári üdülőhely.

Fekvése 
Budapest dél-pesti agglomerációjában fekszik, a főváros közigazgatási határától mintegy 10 kilométerre délre.

A szomszéd települések: északkelet felől Dunaharaszti, kelet felől Alsónémedi, délkelet felől Bugyi, dél felől Dunavarsány, nyugat felől pedig Szigetszentmiklós; Dunaharasztitól természetes határként a Duna–Tisza-csatorna, Szigetszentmiklóstól pedig a Ráckevei-Duna választja el.

Megközelítése 
A település központján végighúzódik, nagyjából észak-déli irányban az 510-es főút, ez a legfontosabb közúti elérési útvonala. Délkeleti határában elhalad az 51-es főút is, de az a lakott területeit szinte teljesen elkerüli. Délkeleti szomszédjával, Bugyival és azon keresztül Dabassal az 5202-es út kapcsolja össze.

A hazai vasútvonalak közül a települést a  érinti, melynek egy megállási pontja van itt; Taksony vasútállomás a település délkeleti szélén, az 5202-es út vasúti keresztezésétől északra helyezkedik el, közúti elérését az 52 301-es számú mellékút biztosítja.

Történelme 

Árpád unokájának, Taksony fejedelemnek (931-973) a birtoka volt, akit állítólag itt temettek el, s később I. András bátyját, Leventét is. A 19. század elején bontották le az Árpád korban épített templomát.

Terra Toxun alakban 1281-ben említik. 1283-ban a Nyulak-szigeti (Margit-sziget) apácák kapták meg.

A török időkben elpusztult község 1711 után Württembergből (ma Baden-Württemberg, Németország) jött németekkel települt be.

1754-től a budai klarissza apácáké, feloszlásuk után (1782) a vallásalapé lett.

Közélete

Polgármesterei
 1990–1994: Nyeste István (független)
 1994–1998: Nyeste István (független)
 1998–2002: Nyeste István (független)
 2002–2006: Varju László (MSZP)
 2006–2010: Kreisz László (független)
 2010–2014: Kreisz László (független)
 2014–2019: Kreisz László (Fidesz-KDNP)
 2019-től: Kreisz László (Fidesz-KDNP)

Népesség 
A település népességének változása:

A 2011-es népszámlálás során a lakosok 85%-a magyarnak, 0,6% cigánynak, 0,2% horvátnak, 22,9% németnek, 0,6% románnak mondta magát (14,7% nem nyilatkozott; a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 48,7%, református 8,1%, evangélikus 0,9%, görögkatolikus 0,9%, felekezeten kívüli 12,7% (27,5% nem nyilatkozott).

Nevezetességei 
 Szent Anna-templom. 1804-1811 között épült, a második világháború s az 1956-os földrengés tönkretette, új templomot építettek.
 Taksony fejedelem fejszobra. Domonkos Béla műve, a főúton áll.
 Wass Albert mellszobra a Szent Anna téren, Gábor Emese alkotása

Neves taksonyiak 
 Krisz Rudi popsztár
 Kugler Attila kajakozó, a 2016-os riói olimpia olimpikonja

 Itt született Arnold György (1781-1848) zeneszerző, karmester, egyházi karnagy.
 Itt született Fehér Mihály (1945-2018) magyar ökölvívó, edző.

 Itt hunyt el 1734-ben Fabricius János evangélikus lelkész.
 Itt hunyt el 1953-ban Várady Béla római katolikus plébános, a két világháború közötti Csehszlovákia közéleti szereplője.

 Itt szolgált Chobot Ferenc (1860-1931) prépost-plébános.

Testvérvárosai
  Vízkelet, Szlovákia
  Taksonyfalva, Szlovákia
  Henfenfeld, Németország
  Rain am Lech, Németország

Légifotó-galéria

Jegyzetek

Külső hivatkozások 
 Taksony az utazom.com honlapján
 Térkép Kalauz – Taksony

Pest megye települései
Pest-Pilis-Solt-Kiskun vármegye települései